Komission asetus (ETY) N:o 1258/91, annettu 14 päivänä toukokuuta 1991, yksityisen varastoinnin tuen myöntämisen soveltamista koskevista yksityiskohtaisista säännöistä lampaan- ja vuohenliha-alalla annetun asetuksen (ETY) N:o 3446/90 ja yksityisen varastoinnin tuen myöntämisen erityisistä edellytyksistä lampaan- ja vuohenliha-alalla annetun asetuksen (ETY) N:o 3447/90 muuttamisesta



Virallinen lehti nro L 120 , 15/05/1991 s. 0015 - 0016

Suomenk. erityispainos Alue 3 Nide 37 s. 0129

Ruotsink. erityispainos Alue 3 Nide 37 s. 0129



KOMISSION ASETUS (ETY) N:o 1258/91, annettu 14 päivänä toukokuuta 1991, yksityisen varastoinnin tuen myöntämisen soveltamista koskevista yksityiskohtaisista säännöistä lampaan- ja vuohenliha-alalla annetun asetuksen (ETY) N:o 3446/90 ja yksityisen varastoinnin tuen myöntämisen erityisistä edellytyksistä lampaan- ja vuohenliha-alalla annetun asetuksen (ETY) N:o 3447/90 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon lampaan- ja vuohenliha-alan yhteisestä markkinajärjestelystä 25 päivänä syyskuuta 1989 annetun neuvoston asetuksen (ETY) N:o 3013/89(1), sellaisena kuin se on viimeksi muutettuna asetuksella (ETY) N:o 3577/90(2), ja erityisesti sen 7 artiklan 5 kohdan, sekä katsoo, että komission asetus (ETY) N:o 3446/90(3) käsittää yksityisen varastoinnin tuen myöntämisen yksityiskohtaiset soveltamissäännöt lampaan- ja vuohenliha-alalla, kokemus on osoittanut, että olisi säädettävä säännöksistä, jotka mahdollistavat luidenpoiston varastoonpanon aikana; tämän vuoksi olisi muutettava asetus (ETY) N:o 3446/90, komission asetuksessa (ETY) N:o 3447/90(4), sellaisena kuin se on muutettuna komission asetuksella (ETY) N:o 273/91(5), vahvistetaan yksityisen varastoinnin tuen myöntämisen erityiset edellytykset lampaan- ja vuohenliha-alalla; luuttomien tuotteiden luiden poiston helpottamiseksi olisi vahvistettava vähimmäismäärä kullekin luun poistolle; tämän vuoksi olisi muutettava asetus (ETY) N:o 3447/90, ja tässä asetuksessa säädetyt toimenpiteet ovat lampaiden ja vuohien hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 3446/90 4 artiklan 2 ja 3 kohta seuraavasti: "2. Sopimuspuoli voi interventioelimen pysyvässä valvonnassa varastoonpanon aikana leikata, poistaa luut osittain tai kokonaan kaikista tai osasta kyseisistä tuotteista edellyttäen, että riittävä ruhojen määrä pannaan täytäntöön tonniston, jolle sopimus on tehty, varastoinnin takaamiseksi, ja että kaikki leikkuussa ja osittaisessa tai kokonaisessa luidenpoistossa syntyvät tuotteet varastoidaan. Viimeistään varastoonpanon alussa toimijan on ilmoitettava aikomuksistaan soveltaa tätä mahdollisuutta; interventioelin voi kuitenkin vaatia, että ilmoitus tehdään vähintään kahden kunkin yksittäisen erän varastoonpanoa edeltävänä arkipäivänä; suuria jänteitä, rustoja, luita, rasvanpaloja ja muita leikkuussa ja osittaisessa tai kokonaisessa luidenpoistossa syntyviä teurasjätteitä ei voida varastoida. 3. Varastoonpano alkaa sovitun määrän kunkin yksittäisen erän kohdalla päivänä, jona erä asetetaan interventioelimen valvontaan. Kyseisenä päivänä todetaan tuoreen tai jäähdytetyn tuotteen nettopaino: - varastointipaikalla, kun liha jäädytetään paikan päällä, - jäädytyspaikalla, kun liha jäädytetään varastointipaikan ulkopuolella asianmukaisissa tiloissa. Kuitenkin leikattuina ja osittain tai kokonaan luuttomina varastoonpantavien lihojen osalta nettopainon toteaminen on tehtävä tosiasiallisesti varastoiduille tuotteille, ja punnitus voidaan tehdä myös leikkuupaikassa tai paikassa, jossa luut on osittain tai kokonaan poistettu. Varastoonpantaviksi tarkoitettuja tuotteita ei voida punnita ennen sopimuksen tekemistä." 2 artikla Korvataan asetuksen (ETY) N:o 3447/90 3 a artikla seuraavasti: "3 a artikla Kunkin poiston vähimmäismääräksi vahvistetaan neljä tonnia tuotteen painona varastoa ja sopimuspuolta kohden ilmaistuna. Kun varastoonjäävä määrä on kuitenkin tätä määrää pienempi, sallitaan ylimääräinen varastostapoisto koko jäljellä olevalle määrälle tai osalle siitä. Kun edellisessä alakohdassa tarkoitettuja varastostapoistoon liittyviä edellytyksiä ei noudateta: - poistetun määrän tuen suuruus on laskettava komission asetuksen (ETY) N:o 3446/90 6 artiklan 3 kohdan mukaisesti ja - 15 prosenttia 4 artiklassa tarkoitetusta vakuudesta pidätetään poistetun määrän osalta." 3 artikla Tämä asetus tulee voimaan 15 päivänä toukokuuta 1991. Sitä sovelletaan tuosta päivästä avattuun yksityiseen varastointiin. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 14 päivänä toukokuuta 1991. Komission puolesta Ray MAC SHARRY Komission jäsen (1) EYVL N:o L 289, 7.10.1989, s. 1 (2) EYVL N:o L 353, 17.12.1990, s. 23 (3) EYVL N:o L 333, 30.11.1990, s. 39 (4) EYVL N:o L 333, 30.11.1990, s. 46 (5) EYVL N:o L 28, 2.2.1991, s. 28